《鸣鸡行》
宋代·时少章

三里寥落秋夜长，老鸡望星初引吭。
一声二声天沆漭，客梦初回犹惚恍。
三声四声天渐明，道上行人马蹄响。
嗟尔行人人有心，心长面短谁能寻。
薛君脱走窘思虑，刘牧起舞豪精神。
勿咿喔才满座，中有叹悲千万个。
君知种种在此鸡，只合鸡声塞天破。
吴中老翁百不忙，杀鸡酿酒酬年光。
黄紬輭暖蒲荐稳，日出三竿犹在床。

作者简介：婺州金华人，字天彝，号所性。理宗宝祐元年进士。博览群书，谈经多有新意，尤精于史学。历婺州学教授兼丽泽书院山长，南康军学教授兼白鹿书院山长，用荐擢史馆检阅，遭忌者劾罢，以保宁军节度掌书记奉祠。有《所性集》。